99942 Apophis
99942 Apophis, olim designatione 2004 MN4 agnitus, est asteroides systematis solaris nostri, asteroidibus generis Aten attributus. Astronomis terrestribus magnitudinem absolutam 19.7 monstrat. Die 19 Iunii 2004 a Roy A. Tucker, Davide Ioanne Tholen, et Fabricio Bernardi in Observatorio Nationalis Kitt Peak versatis repertus est. Nomen habet e deo Aegyptio Apopi, vulgo Apep, serpente qui noctu deum solarem Phrem (Ra) comedere vult. Rerum orbitalium ratio epochae 4 Ianuarii 2010 constitit. Qua epocha 99942 Apophis per dies 324 circa solem movebatur. Axem orbitalem habebat unitatum astronomicarum 0.92 et eccentricitatem 0.19, distans igitur a sole quam minime unitatibus 0.75, quam maxime unitatibus 1.1. Inclinatio orbitalis 3.33° reperiebatur, anomalia media 339.95°. Asteroides movebitur a Tellure 14 450 000 distans die 9 Februarii 2013. Praedicitur de die 13 Aprilis 2029 ambitus Telluri multo propinquior, quo orbitus asteroidis valde deflectabitur, rursusque die 13 Aprilis 2036.